Chiara var meget let at være i kontakt med og svarede hurtigt på alle spørgsmål. Hun tog godt imod os ved lejligheden, selvom vi ankom meget sent på aftenen. Værelset og lejligheden har alt, man skal bruge, og det var lækkert at kunne sidde lidt på altanen efter en lang dag i Rom. Den ligger i et roligt område tæt på offentlig transport til alle de vigtigste seværdigheder i Rom - men man kan også sagtens nå nogle hyggelige områder til fods. Husk at bruge anbefalingerne på Facebook - Chiara ved, hvor der er god mad at finde både i området og i resten af de nærliggende bydele. Helt perfekt, hvis man gerne vil få en mere nede på jorden oplevelse af Rom og ikke kun se på statuer og ruiner.